Mo‘minjon Abdullayev yunon-rum kurashi bo‘yicha Osiyo qit’asi doirasida olimpiada litsenziyalari o‘ynaladigan turnirning 130 kg vazn toifasida g‘olib bo‘ldi. U ayni paytda turnir g‘olibi sifatida «Tokio-2020» litsenziyasiga ega chiqqan. Qozog‘istonning Almati shahrida davom etayotgan sport kurashlari bo‘yicha Tokio-2020 lisenzion turnirida o‘zbekistonlik kurashchi Olimpiada yo‘llanmasi qatori musobaqaning oltin medalini ham qo‘lga kiritdi. 130 kg vazn toifasida ishtirok etgan Mo‘minjon Abdullayev musobaqa g‘olibiga aylandi. Osiyo qit’asi uchun litsenziyalar o‘ynalayotgan mazkur musobaqaning finalida Minseok Kim (Janubiy Koreya) jarohati sabab bahsga chiqmagan va Mo‘minjon Abdullayev oltin medalni qo‘lga kiritgan. Shuningdek, -67 kg vazn toifasida yarim finalda imkoniyatni boy bergan Aram Vardanyan uchinchi o‘rin uchun kurashda turkmanistonlik raqibidan ustun kelib, jamoa jamg‘armasiga bronza medalini taqdim etdi.